«Հայաստանում եղել են ներքաղաքական զարգացումներ, փոփոխություններ, և ճիշտ ժամանակն է, որ հայ-ամերիկյան օրակարգում որոշ վերաձևակերպումներ տեղի ունենան: Այստեղ կարևորվում է նաև ԱՄՆ-ում Հայաստանի նոր դեսպանի նշանակումը, որը լիցք կհաղորդի երկկողմ հարաբերություններին»,-ասաց Նարեկ Մինասյանը: Փորձագետը նշեց, որ կարևոր է այն հանգամանքը, որ ԱՄՆ-ի արտաքին քաղաքականության շրջանակում Հարավային Կովկասի ուղղությամբ որոշակի փոփոխություններ են նախատեսվում: Այդ մասին է վկայում վերջերս ԱՄՆ-ի բարձրաստիճան պաշտոնյաների այցը տարածաշրջան: